*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*232. számú előterjesztés*

Bátaszék Város Önkormányzata Képviselő-testületének 2017. október 26-án,

16,00 órakor megtartandó ülésére

*döntés a receptes könyv áráról*

|  |
| --- |
| **Előterjesztő:** dr. Bozsolik Róbert polgármester  **Készítette:** Izsák Mónika, a Bátaszékért Marketing NKft. ügyvezetője  **Törvényességi ellenőrzést végezte**: ----  **Tárgyalja:**  KOIS Bizottság: 2017. 10. 26.  PG Bizottság: 2017. 10. 24. |

**Tisztelt Képviselő-testület!**

A képviselő-testület a márciusi testületi ülésen döntött arról, hogy az önkormányzat gondozásában a város gasztronómiai hagyományait bemutató receptes könyvet jelentet meg. A Bethlen Gábor Alapkezelő Zrt-től 500.000 Ft támogatásban részesült az önkormányzat, melyet a nyomdai költségek csökkentésére tudunk felhasználni. A tervezett nyomdai költség kiegészítése érdekében az önkormányzati 300.000 Ft-ot biztosított az elmúlt ülésén.

Az elmúlt hónapokban a kiválasztott receptek alapján a mesterszakácsok elkészítették a könyvben szereplő ételeket, ételfotós közreműködésével minőségi felvételek készültek. A felmerült költségeket a melléklet tartalmazza. A könyv bemutatójára november 4-én délelőtt kerülne sor.

A korábbi döntésekből a könyv árának meghatározása kimaradt. Az ár meghatározásánál figyelembe kell venni a kiadvány minőségét, piaci értékét, az értékesítés lehetőségeit és a célcsoport nagyságát.

A B/5-ös méretű, keménytáblás, 150 gr-os színes műnyomóra készülő 80 oldalas, professzionális ételfotókkal készülő kiadvány piaci értéke 3500-4000 forint között határozható meg. Az árképzésnél figyelembe vettük azt a célt, hogy Bátaszék lakossága minél szélesebb körben hozzájuthasson ehhez a színvonalas kiadványhoz, s így a könyv árát jóval a piaci érték alatt javasoljuk meghatározni, ami 2.950 Ft. Továbbá javasoljuk, hogy a könyv bemutatója alkalmából és a Királyi Gasztronómiai Esten a kiadványt kedvezményes áron, 1.950 Ft-ért tegyük hozzáférhetővé a nagyközönség számára.

Kérném a tisztelt képviselő-testületet, hogy a fentiek ismeretében szíveskedjenek a könyv árát meghatározni.

**Határozati javaslat:**

**az „Ízek, népek, receptek Bátaszék tűzhelyén” című szakácskönyv eladási árának meghatározására**

Bátaszék Város Önkormányzatának Képviselő-testülete az önkormányzat gondozásában „Ízek, népek, receptek Bátaszék tűzhelyén” címmel megjelenő szakácskönyv eladási árát az alábbiak szerint határozza meg:

1. A könyv a 2017. november 4-én megtartandó könyvbemutatón és a Királyi Gasztronómiai Esten 1.950 Ft/db akciós áron,
2. míg ezt követően 2.950 Ft/db eladási áron értékesíthető.

*Határidő*: 2017. november 4., ill. folyamatos

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft.

BKÖH pénzügyi iroda,

irattár